text: Londoni olümpia kettaheite eelvõistlusest alles viimase kolmanda katsega edasi pääsenud Gerd Kanter tunnistas, et jõudis vahepeal mõelda nii tribüünil istuvatele pereliikmetele, fännidele kui ka tervele Eesti olümpiadelegatsioonile. Eelvõistlusega piirdumine tähendanuks tema enda jaoks nende kõikide altvedamist. «Kes seda suppi oleks siis suutnud ära süüa,» lausus ta.